— 85 — 



(Art.) IIITxxXIIII. — Et quant est des actions dudict sieur Ri- 

 chardot au lieu de Ferrare (1), ses adversaires ne justifieront 

 qu'elles soient esté aultres que bonnes et vertueuses, et que 

 ledict sieur Richardot ait vescu là aultrement qu'en bon et ca- 

 tholique chrestien. 



(Art.) IIIIxxXV. — Et pource que ledict sieur éleu dict avoir 

 craincte de la perdition des âmes si elles sont conduictes par 

 ung tel personage qu'est ledict sieur Richardot, les attestations 

 de sa vie et doctrine et bons tesmoignages de tous les estatz de 

 Resançon, dudict chapitre, des sieurs gouverneurs et des mo- 

 nastères et églises tollissent amplement ceste suspition et 

 craincte, qu'en effect n'est pas telle audict sieur éleu que dient 

 lesdictz compilateurs. Et y auroit apparence, sy en la vie et 

 doctrine dudict Richardot s'estoit trouvé quelque chose répré- 

 hensible : que non, mais le contraire, comme feront foy lesdictes 

 attestations. Tellement que comme l'Eglise n'a pas reboutté 

 sainct Augustin, ains l'a appellé à la dignité épiscopale, non 

 obstant qu'il avoit suby longtemps les erreurs des Manichians, 

 ny aussy sainct Hypolite pour avoir esté novatian, ny Eusebius 

 pour avoir esté arrien , ny n'a répudié la doctrine de Ticonius 

 pour avoir esté donatiste : aussy doibt l'on plustost regarder à 

 l'utilité apparente que l'on peult espérer par la longue vie et 

 conversation, dudict sieur Richardot, jà de sy long temps ap- 

 preuvé, que non pas au temps de sa jeunesse, quand bien il y 

 auroit eu quelque chose à redire, ce que toutesfoys ledict sieur 

 administrateur ne sçait ny croyt. Et semble bien que lesdictz 

 compilateurs pr oignent grande asseurance sur leur présump- 

 tion quand ilz dient ledict Richardot n'estre suffisamment dis- 

 pensé, puisqu'ilz n'ont jamais veu la teneur de ses dispenses, 

 desquelles les justifications feront foy quand et où elles se deb- 

 vront exhiber. 



(Art.) IIIIxxXVI. — Et pource qu'en ceste tant griefve déla- 

 tion, il est certain que lesdictz compilateurs dient aultrement 

 qu'ilz ne sentent, comme ne l'ont peu nyer aulcuns d'eulx, 



(I) On trouvera plus loin des documents qui réduisent à ses véritables 

 et petites proportions l'incident de Ferrare, démesurément grossi par les 

 ennemis de François Richardot. 



